Dièu-siēng buáng-dō̤ gì nè̤ng duâi buô-hông sê Dièu-siēng-cŭ, gōng Dièu-siēng-ngṳ̄. Gĭng-dáng Dièu-siēng buáng-dō̤ gà̤-lēng ô 2 ciáh guók-gă: Dièu-siēng Mìng-ciō-ciō-ngiê Ìng-mìng Gê̤ṳng-huò-guók (ék-buăng hô̤ lā̤ Dièu-siēng hĕ̤k-ciā Báe̤k-hàng) gâe̤ng Dâi-hàng Mìng-guók (ék-buăng hô̤ lā̤ Hàng-guók hĕ̤k-ciā Nàng-hàng). Nàng-hàng sê cṳ̆-buōng-ciō-ngiê guók-gă, Báe̤k-hàng sáng siâ-huôi-ciō-ngiê.